As normas da casa da sidra

As normas da casa da sidra (en ) é un filme estadounidense de 1999 dirixido polo sueco Lasse Hallström. Estreaouse no Festival Internacional de Cinema de Venecia, gañou o Globo de Ouro ao mellor guión, e tamén conseguiu sete candidaturas aos Óscars.

Baséase na novela de John Irving, The Cider House Rules, e o propio Irving escribiu o guión. Outros directores emprenderon o proxecto de realizar a adaptación, como Ang Lee ou Michael Winterbottom, pero abandonárono debido a discrepancias co autor da novela.

 Sinopse 
Homer Wells (Tobey Maguire) é un orfo que vive no estado de Maine durante a década de 1930. Medrou no orfanato de St. Cloud's baixo a tutela do Dr. Wilbur Larch (Michael Caine), que nunca deixou de preocuparse polos cativos que ten a cargo no hospicio. Mais cando Homer se fai un home, e se dá conta das posibilidades que lle brinda a vida, empeza a dubidar e a cuestionar os métodos e a lóxica que o doutor lle ensinou. O Dr. Larch realiza abortos secretamente, e ilegalmente, e adestra a Homer para que sigas os seus pasos.

Homer decide deixar o orfanato con Candy Kendall (Charlize Theron) e o namorado dela, Wally Worthington (Paul Rudd). Logo, cando Wally vai loitar na segunda guerra mundial, Homer e Candy estreitan amizades. Máis tarde, o avión de Wally é abatido, deixándoo paralizado da cintura para baixo. Cando el volta para a casa, Candy decide que ela debe coidar del e non ficar con Homer.

O Sr. Rose (Delroy Lindo) e os seus compañeiros son traballadores migrantes que están empregados temporalmente na plantación de mazairas da familia Worthington. O Sr. Rose empreñou á súa propia filla (Erykah Badu), e Homer, que desaproba o aborto, percibe que neste caso en particular el debe realizarllo a ela. Máis tarde, cando o Sr. Rose tenta abusar de novo da súa filla, ela acoitelarao. O desexo del, moribundo, é que os outros traballadores lle digan á policía que a súa morte foi por suicidio.

Despois da morte accidental do Dr. Larch, Homer decide retornar ao orfanato e exercer o exercicio de novo director. No final do filme, descóbrese que o doutor falsificara o rexistro médico de Homer para evitar que se fora para a guerra.

 Personaxes 

 Tobey Maguire como Homer Wells
 Michael Caine como Dr. Wilbur Larch
 Charlize Theron como Candy Kendall
 Paul Rudd como Tenente Wally Worthington
 Delroy Lindo como Arthur Rose
 Erykah Badu como Rose Rose
 Heavy D como Peaches
 K. Todd Freeman como Muddy
 Kieran Culkin como Buster
 Jane Alexander como enfermeira Edna
 Kathy Baker como enfermeira Angela
 Kate Nelligan como Olive Worthington
 Paz de la Huerta como Mary Agnes
 J. K. Simmons como Ray Kendall
 Evan Parke como Jack
 Jimmy Flynn como Vernon
 Erik Per Sullivan como Fuzzy Stone
 Skye McCole Bartusiak como Hazel

 Galardóns 
 Óscar 1999 
  Categoría  Persoa  ResultadoÓscar ó mellor filmeCandidata Oscar ao mellor director Lasse Hallström Candidato Oscar ao mellor actor secundario  Michael Caine|| Gañador Oscar ao mellor guión adaptado  John Irving Gañador Óscar á mellor banda sonora Rachel Portman Candidata Óscar á mellor dirección artística David Gropman  Beth Rubino CandidatosÓscar á mellor montaxe  Lisa Zeno Churgin Candidata

 Globos de Ouro 

 Ano  Categoría  ResultadoGlobo de Ouro ao mellor actor secundarioMichael CaineCandidatoGlobo de Ouro ao mellor guiónJohn IrvingCandidato

 Notas 

Categoría:Filmes de 1999
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Lasse Hallström
Categoría:Filmes con banda sonora de Rachel Portman
Categoría:Filmes de Miramax Films
Categoría:Filmes sobre temas médicos
Categoría:Filmes sobre orfos
Categoría:Filmes sobre o aborto
Categoría:Filmes ambientados en Maine
Categoría:Filmes rodados en Maine
Categoría:Filmes de 1999 con versión en galego